open-index/open-wikipedia-markdown huggingface dataset:
என். முருகேசன்

**என். முருகேசன்** இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் கரூர் தொகுதியில் இருந்து மக்களவைக்கு அண்ணா திராவிட முன்னேற்றக் கழக வேட்பாளராக 1991 நாடாளுமன்றத் தேர்தலில்  தேர்ந்தெடுக்கப்பட்டார்

.

## ஆதாரங்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:10வது மக்களவை உறுப்பினர்கள்
பகுப்பு:கரூர் மாவட்ட மக்கள்
கே. நாட்ராயன்

**கே. நாட்ராயன்** இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் கரூர் தொகுதியில் இருந்து மக்களவைக்கு தமிழ் மாநில காங்கிரசு வேட்பாளராக 1996 நாடாளுமன்றத் தேர்தலில்  தேர்ந்தெடுக்கப்பட்டார்

## ஆதாரங்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:கரூர் மாவட்ட மக்கள்
ஷமீம் தேவ் ஆசாத்

ஷமீம் தேவ் ஆசாத் **அல்லது** ஷமீமா தேவ் ஆசாத் ஜம்மு-காஷ்மீரைச் சேர்ந்த இந்தியப் பாடகி. இவரின் கணவர் ஜம்மு-காஷ்மீரின் முன்னாள் முதல்வர் குலாம் நபி ஆசாத் .ஆவார்.

மெல்லிசைக் குரலுக்கு பெயர் பெற்ற ஷமீமா, கலைக்கான பத்மஸ்ரீ விருதைப் பெற்றவர்,  இவ்விருது இந்திய அரசு வழங்கிய நான்காவது மிக உயரியப் பொது விருது ஆகும்.

## மேற்கோள்கள்

## வெளி இணைப்புகள்

* ஷமீமா ஆசாத்தின் பாடல்கள் 

பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
தங்கம்(I) சல்பைடு

**தங்கம்(I) சல்பைடு** *(Gold(I) sulfide)* என்பது Au2S   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தங்கத்தின் முதன்மையான சல்பைடு உப்பான  இது தங்கம் மற்றும் அடிப்படை கந்தகமாகச் சிதைவடைகிறது. தங்கத்தின் உயர் உலோகப் பண்பு இவ்வினையில் வெளிப்படுகிறது. 

## கட்டமைப்பு

குப்ரசு ஆக்சைடு எனப்படும் தாமிரம்(I) ஆக்சைடு படிகமாவது போன்ற சிறப்புக்கூறுடன் தங்கம்(I) சல்பைடும் படிகமாகிறது. இக்கட்டமைப்பு தங்கம் 2-ஒருங்கிணைவுகளும் கந்தகம் 4-ஒருங்கிணைவுகளும் கொண்டு நேரியல் S-Au-S பிணைப்பால் ஆக்கப்பட்டுள்ளது. நேரியல் ஒருங்கிணைவு வடிவியல் தங்கம்(I) சேர்மங்களில் முக்கியத்துவம் பெறுகிறது. குளோரோ(டைமெத்தில் சல்பைடு) தங்கம்(I) இதற்கு உதாரணமாகும்.  மேலும் இக்கட்டமைப்பு வெள்ளி சல்பைடின் ஆல்பா வடிவத்தைப் போல உயர் வெப்பநிலைகளில் மட்டுமே தோன்றுகிறது.

## தயாரிப்பு

தங்க குளோரைடுடன் ஐதரசன் சல்பைடை சேர்த்து வினைபுரியச் செய்வதன் மூலம் தங்கம்(I) சல்பைடைத் தயாரிக்க முடியும். பொட்டாசியம் டைசயனோ ஆரேட்டை சல்பைடாக்குவதன் மூலமாகவும் இது தோன்றுகிறது.
 
:H2S  +  2 KAu(CN)2   →    Au2S  +  2 KCN  +  2 HCN

தொடக்கத்தில் அடர் செம்பழுப்பு நிறத்தில் திண்மமாகத் தோன்றும் விளைபொருள் எஃகு சாம்பல் நிறத்திற்கு மாறுகிறது

## மேற்கோள்கள்

பகுப்பு:சல்பைடுகள்
பகுப்பு:தங்கம்(I) சேர்மங்கள்
பகுப்பு:தங்கம்-கந்தகம் சேர்மங்கள்
சனம் சயீத்

**சனம் சயீத்** (பிறப்பு: பிப்ரவரி 2, 1985)  ஒரு பாக்கித்தான் நடிகை, பாடகி மற்றும் முன்னாள் மாடல் ஆவார், இவர் முக்கியமான உருது சினிமா மற்றும் தொலைக்காட்சி நாடகங்களில் பங்கேற்றுள்ளார். மோமிண்டா டுரைட்டின் *ஜிந்தகி குல்சார் ஹை* படத்தில் கஷாஃப் முர்தாசாவின் பாத்திரத்தினால் மிகவும் பிரபலமானவர். இதற்காக சிறந்த தொலைக்காட்சி நடிகைக்கான லக்ஸ் ஸ்டைல் விருதுகள் உட்பட ஏராளமான பாராட்டுக்களைப் பெற்றிருக்கிறார்.

லாகூரில் திரைப்பட மற்றும் நாடக ஆய்வுகளில் பட்டம் பெற்ற சயீத், 2010 ஆம் ஆண்டு *டாம்* தொலைக்காட்சித் தொடரில் அறிமுகமானார். 2013 ஆம் ஆண்டு வெளியான காதல் தொடரான *ஜிந்தகி குல்சார் ஹை மூலம் சயீத் தனது முதல் வணிக வெற்றியை பெற்றார்*. *மாதா-இ-ஜான் ஹை து* (2013), *டாக்கியன்* (2013), *ஜிந்தகி குல்சார் ஹை* (2013) மற்றும் *கடூரத்* (2013), *கஹின் சந்த் நா ஷர்மா ஜெயே* உள்ளிட்ட பல அதிக வசூல் செய்த தொலைக்காட்சித் தொடர்களில் பெண் கதாபாத்திரத்தில் நடித்து அவர் முக்கியத்துவம் பெற்றார். *கஹின் சந்த் நா ஷர்மா ஜெயே* (2013), *ஏக் கசக் ரெஹ் கெய்* (2015), *ஃபிராக்* (2014) - மேலும் 2015 ஆம் ஆண்டு குடும்ப நாடகமான *தியார்-இ-தில்* படத்தில் வில்ல கதாப்பாத்திரத்தில் நடித்ததற்காக விமர்சன அங்கீகாரத்தைப் பெற்றார். இதனால் ஹம் விருதுகளில் சிறந்த வில்லனாக பரிந்துரைக்கப்பட்டார். சயீத் கடைசியாக தீடன் தொலைக்காட்சி தொடரில் மோஹிப் மிர்சாவுக்கு ஜோடியாக முக்கிய கதாப்பாத்திரத்தில் நடித்தார்.

தொலைக்காட்சியில் ஒரு முன்னணி நடிகையாக தன்னை நிலைநிறுத்திக் கொண்ட சயீத், 2016 காதல் நகைச்சுவை திரைப்படமான *பச்சானா* மூலம் திரைப்படங்களில் அறிமுகமானார், பின்னர் அதே ஆண்டில் *டோபரா பிர் சே படத்தில்* துணை வேடத்தில் தோன்றினார். இவை இரண்டும் லக்ஸ் ஸ்டைல் விருதுகளில் முறையே சிறந்த நடிகை மற்றும் சிறந்த துணை நடிகைக்கான பரிந்துரையைப் பெற்றன. இவரது குடும்ப நாடக திரைப்படமான *கேக்* (2018), இவருக்கு லக்ஸ் ஸ்டைல் விருதுகள் மற்றும் பாக்கிஸ்தான் சாதனை விருதுகளில் சிறந்த நடிகைக்கான பரிந்துரையைப் பெற்றுத்தந்தது. *மஹ்-இ-மிர்* வாழ்க்கை வரலாற்று நாடகம் திரைப்படம், காலமுறை (பீரியட்) நாடக திரைப்படம் *ரஹ்ம்* (இரண்டும் 2016) *,* மெலோட்ராமா *ஆசாத்* (2017) இவரது மற்ற திரைப்படங்களில் குறிப்பிடத்தக்கவை. 2019 ஆம் ஆண்டில், சயீத்தை *டெய்லி டைம்ஸ்* பத்திரிக்கை "பாக்கிஸ்தானின் பெருமை" என்று பெயரிட்டது*.*

## ஆரம்ப கால வாழ்க்கை
இங்கிலாந்தில் பிறந்தவரான இவரின் தந்தை ஓய்வு பெற்ற உட்புற வடிவமைப்பாளராகவும், தாய் கலை ஆசிரியராகவும் இருந்தனர். இவருக்கு ஒரு சகோதரர் மற்றும் ஒரு சகோதரி முறையே அட்னான் சயீத் மற்றும் அமிரா சயீத் உள்ளனர். பல இன குடும்பமாகிய (அவரின் தந்தை ஒரு பஞ்சாபி மக்கள், அவரது தாயார் ஒரு மேமன் ) 1990 இல் கராச்சிக்கு குடிபெயர்ந்தனர். இவர் கராச்சியின் பே வியூ உயர்நிலைப் பள்ளியிலும், எல்'கோல் கல்லூரியிலும் கல்வி பயின்றார். சயீத் தனது 16 வயதில் வடிவழகு தொடங்கினார். இவர் வடிவழகுகில் இருந்து விலகுவதற்கான காரணம், தனது வாழ்க்கையில் முதல்முறையாக தனது தோற்றத்தைப் பற்றி அதிக அளவில் விழிப்புணர்வு கொண்டதே என்று *பேப்பர் இதழ் மூலம்* ஒப்புக்கொண்டார்.

## தொழில்

### தொலைக்காட்சியில் அறிமுகம் (2010–2011)
2010 ஆம் ஆண்டு  ஏஆஒய் டிஜிட்டல்தொலைக்காட்சித் தொடரில் துணை வேடத்தில் சயீத் தனது நடிப்பு வாழ்க்கையைத் தொடங்கினார். உமேரா அகமதின் *[[உமெரா அகமது|நாவலின்]]* தழுவலான டாம்மில் அமினா ஷேக் மற்றும் சனம் பலோச் ஆகியோருக்கு ஜோடியாக நடித்தார்.  மெஹ்ரீன் ஜபார் இயக்கிய பிஸாவில் சயீத், ஒரு "சுயநல மற்றும் திமிர்பிடித்த பெண்" வேடத்தில் நடித்தார்.

## குறிப்புகள்

பகுப்பு:1985 பிறப்புகள்
பகுப்பு:பஞ்சாப் நபர்கள்
பகுப்பு:வாழும் மக்கள்
ஸ்ரீராமுலு

**ஸ்ரீராமுலு** (*B. Sriramulu*, 8 ஆகஸ்ட் 1971) ஒரு இந்திய அரசியல்வாதி ஆவார். இவர்  பாரதிய ஜனதா கட்சி சேர்த்தவர்.கர்நாடக மாநில சுகாதார துறை மற்றும் பிற்படுத்தப்பட்டதுறை அமைச்சர். தற்போதைய பெல்லாரி சட்டமன்ற உறுப்பினர் ஆவார். முன்னாள்  பெல்லாரி மக்களவைத் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். 

## மேற்கோள்கள்

பகுப்பு:கர்நாடக அரசியல்வாதிகள்
பகுப்பு:வாழும் மக்கள்
பகுப்பு:1971 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
அ. ஜெயராஜ்

**அ. ஜெயராஜ்** மார்த்தாண்டம், கன்னியாகுமரி மாவட்டத்தை சார்ந்த தமிழக அரசியல்வாதி ஆவார். இவர் மறுமலர்ச்சி திராவிட முன்னேற்றக் கழகம் கட்சியில் ஆட்சிமன்றக்குழு உறுப்பினராக செயல்பட்டு வருகிறார்.

மேலும் மார்த்தாண்டத்தில் **ஆ.பி.அப்பாவு நாடார் துணிக்கடை** நடத்திவருகிறார். இவர் தொடர்ந்து தீவிர அரசியலில் ஈடுபட்டு வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:மறுமலர்ச்சி திராவிட முன்னேற்றக் கழக அரசியல்வாதிகள்
காவேரி பொறியியல் கல்லூரி

காவேரி பொறியியல் கல்லூரி 2009 ஆம் ஆண்டில்  தொடங்கப்பட்டது.
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில்( AICTE) யிருந்தும் இக்கல்லூரி அங்கீகாரம் பெற்றது 
## இடம்
காளிப்பட்டி போஸ்ட், மேச்சேரி, மேட்டூர் தாலுகா,சேலம் மாவட்டத்தில் அமைந்துள்ளது
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
* அண்ணா பல்கலைக்கழகம்,  

## மேற்கோள்கள்

https://ta.wikipedia.org/s/4rcd

பகுப்பு:தமிழ்நாட்டுப் பொறியியல் கல்லூரிகள்
பகுப்பு:சேலம் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
எகிப்தின் இருபத்தி இரண்டாம் வம்சம்

**எகிப்தின் இருபத்தி இரண்டாம் வம்சம்** (**Twenty-second Dynasty of Egypt**) எகிப்தின் மூன்றாம் இடைநிலக் காலத்தின் போது பண்டைய எகிப்தை கிமு 945 முதல் கிமு 720 முடிய  225 ஆண்டுகள் ஆண்ட வம்சம் ஆகும். இவ்வம்சத்தினர் கீழ் எகிப்து (வடக்கு எகிப்து) மற்றும் **நடு எகிப்து** பகுதிகளை ஆண்ட பார்வோன் **முதலாம் சோசென்க்**, தனீஸ் அருகே நைல் நதி வடிநிலத்தில் **புபாஸ்திஸ்** எனும் புதிய நகரகத்தை நிறுவி எகிப்தை ஆண்டனர். 
 
மேல் எகிப்தை (தெற்கு எகிப்து) ஆண்ட எகிப்தின் இருபத்தி மூன்றாம் வம்சத்தவர்கள் இந்த இருபத்தி இரண்டாம் வம்சத்தவர்களின் ஒரு கிளையினர் ஆவார்.

### இருபத்தி  இரண்டாம் வம்ச [[பார்வோன்]]கள்

## பண்டைய எகிப்திய வம்சங்கள்

*பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை
* எகிப்தின் துவக்க கால அரச மரபுகள் (கிமு 3150 - கிமு 2686)
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம் -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
* கிரேக்கர்களின் தாலமைக் பேரரசு - (கிமு 305 – கிமு 30)
*  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
## மேற்கோள்கள்

பண்டைய எகிப்து

*
பகுப்பு:எகிப்தின் வரலாறு
பகுப்பு:பண்டைய வரலாறு
பகுப்பு:ஆபிரிக்க வரலாறு
சரலூர் ஜெகன்

**சரலூர் ஜெகன்** (பிறப்பு: 1961 சூன் 12 கன்னியாகுமரி மாவட்டத்தின் தொடர்ந்து சமூக பணி செய்துவரும் **சமூக பணியாளர்களில்** ஒருவர், இவர் சில புத்தகங்களையும் எழுதியுள்ளார். கன்னியாகுமரி மாவட்டத்தில் அதிக குருதிக்கொடை செய்தவர்களில் இவரும் ஒருவர்.

## வாழ்க்கைக் குறிப்பு
**சரலூர் ஜெகன்** கன்னியாகுமரி மாவட்டத்தில் நாகர்கோயில் அருகே உள்ள சரலூர் என்ற ஊரில் பிறந்தவர். நடுத்தர குடும்பத்தில் பிறந்து 18 ஆண்டுகள் இனிப்பு கடையில் வேலை செய்து தன் குடும்பத்தையும் பார்த்து சமூக பணியும் செய்து வருகிறார்.

## குருதிக்கொடை
இதுவரை 80 க்கும் மேற்ப்பட்ட முறை இரத்ததானம் செய்துள்ளார், தொடர்ந்து செய்து வருகிறார்.

## சமூகப்பணி
இவர் தொடர் சமூகப்பணிகளில் ஈடுபாடுடன் செய்து வருகிறார் குறிப்பாக சுற்றுசூழல் பாதுகாப்பு, மரங்கள் நடுவது, இளைஞர்களுக்கு விழிப்புணர்வு பயிற்சிகள் கொடுப்பது.

## வெளி வந்த நூல்கள்
* **பாதை ஒன்று பாதச்சுவடுகள்** என்ற கவிதை தொகுப்பு
* **காக்காச்சி** என்ற நாவல்  சப்பட்ட” என்ற நாவலைப் படைத்துள்ளார்.
* *'சப்பட்ட* என்ற நாவல் 

## சான்றுகள்

பகுப்பு:தமிழக எழுத்தாளர்கள்
பகுப்பு:கன்னியாகுமரி மாவட்ட மக்கள்
பகுப்பு:வாழும் மக்கள்
கன்ன குறுந்தசை

**கன்ன குறுந்தசை**  **(zygomaticus minor muscle)** என்பது முக பாவனைகளை ஏற்படுத்தும் தசைகளில் ஒன்றாகும். இது கன்ன எலும்பு பகுதியில் தொடங்கி கண் வட்ட தசை, பக்கவாட்டு முகத்தில் மேல் தூக்கி உதடு தசை வழியாக மேல் உதட்டின் வெளி புறத்தில் இணைகிறது. சிரிக்கும் போது மேல் உதட்டை மேல்புறம், பின்புறம் மற்றும் வெளி புறமாக இழுக்கிறது. அனைத்து முக பாவனை தசைகளைப் போல முக நரம்புகளால் கட்டுப்படுத்தப்படுகிறது.

சில நேரங்களில் **கன்ன குறுந்தசை**   மேல் தூக்கி உதடு தசையின் கன்ன பகுதியின் தசைதலையாக கருதப்படுகிறது. 
## படிமங்கள்

File:Musculuszygomaticusminor.png|தலை, முகம் மற்றும் கழுத்து பகுதிகளில் உள்ள தசைகள். கன்ன குறுந்தசை சிவப்பு வண்ணத்தில்

File:Zygomaticus minor muscle animation small.gif|கன்ன குறுந்தசை சிவப்பு வண்ணத்தில்.


## மேற்கோள்கள்

பகுப்பு:தலை மற்றும் கழுத்து தசைகள்
பகுப்பு:முக பாவனை தசைகள்
வாங்கல் தொடருந்து நிலையம்

**வாங்கல் தொடருந்து நிலையம்** (*Vangal railway station*, நிலையக் குறியீடு:*VNGL*) இந்தியாவின், தமிழ்நாட்டில், கரூர் மாவட்டத்தில் உள்ள வாங்கல் என்னும் இடத்தில் அமைந்துள்ள ஒரு தொடருந்து நிலையமாகும். இது தென்னக ரயில்வே மண்டலத்தின், சேலம் தொடருந்து கோட்டத்தின் கீழ் அமைந்துள்ளது.

இந்த நிலையம் புதியதாக உருவாக்கப்பட்ட சேலம் - கரூர் வழித்தடத்தில் அமைந்துள்ளது. இது மே 2013 முதல் செயல்படுகிறது.

## மேற்கோள்கள்

## வெளி இணைப்புகள்
* வாங்கல் தொடருந்து நிலையம்

பகுப்பு:கரூர் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
பெர் ஆசுகார் ஆண்டர்சன்

**பெர் ஆசுகார் ஆண்டர்சன்** *(Per Oskar Andersen)*   நார்வே நாட்டைச் சேர்ந்த ஓசுலோ பல்கலைக்கழகத்தில் மனித மூளை தொடர்பான ஆராய்ச்சியில் ஈடுபட்ட ஓர் ஆய்வாளர் ஆவார். இவர் பெ ஆண்டர்சன் என்ற பெயராலும் அழைக்கப்படுகிறார். 1930 ஆம் ஆண்டு சனவரி மாதம் 12 ஆம் நாள் இவர் பிறந்தார். இவரது ஆய்வகத்தில் ஆராய்ச்சி  மேற்கொண்ட குறிப்பாக டெர்சே  லெமோ (பல ஆண்டுகளுக்குப் பிறகு இந்த நிகழ்வை வகைப்படுத்த திமோதி பிளிசு உதவினார்)  1966 ஆம் ஆண்டு மூளையின் நீண்டகால ஆற்றலைக் கண்டறிய வழிவகுத்தார். 

நார்வேயின் அறிவியல் மற்றும் கடிதங்கள் அகாதமியிலும் ராயல் கழகத்திலும் ஆண்டர்சன் உறுப்பினராக இருந்தார். சூரிக், சிடாக்கோம் பல்கலைக்கழகங்களில் இவர் கௌரவ பட்டங்கள் பெற்றிருந்தார். 

நார்வே நாட்டின் புளோமிங்கோம் கிராமத்தில் இவர் வசித்தார். 2020 ஆம் ஆண்டு பிப்ரவரி 17 அன்று ஆண்டர்சன் இறந்தார். 
## மேற்கோள்கள்

பகுப்பு:1930 பிறப்புகள்
பகுப்பு:2020 இறப்புகள்
பகுப்பு:நார்வே அறிவியலாளர்கள்
ராஜ் பேகம்

**ராஜ் பேகம்** (27 மார்ச் 1927 - 26 அக்டோபர் 2016) 20 ஆம் நூற்றாண்டின் முன்னணி காஷ்மீரி பாடகர் ஆவார்.

அவர் 2002 இல் இந்திய அரசால் பத்மஸ்ரீ விருது வழங்கப்பட்டு அங்கீகரிக்கப்பட்டார். இவர் 1927 இல் ஸ்ரீநகரில் பிறந்தார், 2016 ஆம் ஆண்டு தனது 89-வது வயதில் இறந்தார்.

## மேற்கோள்கள்

பகுப்பு:2016 இறப்புகள்
பகுப்பு:1927 பிறப்புகள்
பகுப்பு:பத்மசிறீ விருது பெற்ற கலைத் துறையினர்
கே. ஆர். வத்சலா

**க. இரா. வத்சலா** என்பவர் இந்திய நடிகையாவார். இவர் மலையாளத் திரைப்பட உலகில் புகழ்பெற்ற நடிகையாக இருந்துள்ளார்.

இவர் மலையாளம், தமிழ், தெலுங்கு மொழிகளில் நடித்துள்ளார்.

## திரைப்படங்கள்

### தமிழ்
* *[[காலம் வெல்லும்]]* (1970) குழந்தை நட்சத்திரம்
* *[[சுந்தர காண்டம் (1992 திரைப்படம்)]]* (1992)
* *[[சுபாஷ் (1996 திரைப்படம்)|சுபாஷ்]]* (1996) நித்தியானந்தா சாமியின் பணியாள்
* *[[தர்ம சக்கரம்]]* (1997) கண்ணுக்கு பிள்ளை மனைவி
* *[[அருணாச்சலம் (திரைப்படம்)|அருணாசலம்]]* (1997)
* *[[காதலுக்கு மரியாதை (திரைப்படம்)]]* (1997)
* *[[தினம் என்னை கவனி]]* (1997)
* *[[புத்தம் புது பூவே]]* (1997)
* *[[கல்யாண கலாட்டா]]* (1998)
* *[[பொன்மனம்]]* (1998)
* *[[கொண்டாட்டம்]]* (1998)
* *[[இனி எல்லாம் சுகமே]]* (1998)
* *[[கலர் கனவுகள்]]* (1998)
* *[[துள்ளாத மனமும் துள்ளும்]]* (1999) மணியின் மனைவி
* *[[சுயம்வரம் (1999 திரைப்படம்)]]* (1999) கண்ணனின் அம்மா
* *[[அண்ணன் தங்கச்சி]]*(1999) பாஸ்கரின் அம்மா
* *[[சுந்தரி நீயும் சுந்தரன் நானும்]]* (1999) மணி மேகலை
* *[[காமா]]* (1999) பணக்கார மங்கை
* *ஊட்டி* (1999)
* *[[என்னவளே]]* (2000)
* *[[சிம்மாசனம் (2000 திரைப்படம்)]]* (2000)
* *[[தேவிதுர்கா தேவி]]* (2001)
* *[[சிறீ ராஜ ராஜேஸ்வரி]]* (2001)
* *[[மாயன் (திரைப்படம்)|மாயன்]]* (2001)
* *[[கிருஷ்ணா கிருஷ்ணா]]* (2001)
* *[[தீனா (திரைப்படம்)]]* (2001) மலர்வணணன் மனைவி
* *[[குடியுரிமை]]* (2001) தேவசகாயத்தின் மனைவி
* *[[படை வீட்டு அம்மன்]]* (2002)
* *[[ஜூனியர் சீனியர்]]* (2002)
* *[[சிவப்பு]]* (2002) - பள்ளி தாளாளர்
* *பத்திக்கிச்சி* (2003)
* *[[வயசு பசங்க]]* (2004) சீதாலட்சுமி
* *[[இலண்டன்]]* (2005)
* *[[47ஏ பெசன்ட் நகர் வரை]]* (2006)
* *[[அடாவடி]]* (2007) - சாந்தினியின் அம்மா
* *[[வசூல்]]* (2008) ஜின்டாவின் மனைவி
* *[[Puthumugam]]* (2010) சிறீஜா

### தெலுங்கு
* சர்பயாகம் (1992)

## தொலைக்காட்சி
* *[[தென்றல் (தொலைக்காட்சித் தொடர்)]]* வேலாயுதத்தின் சகோதரி 2009–2010
* *[[திருமதி செல்வம்]]* பாக்கியம் 2007–2008
* *காதல் பகடை* அகல்யா 1996 -1998
* *பிரேமி*
* *ஓவியம்* - ஓவியம்
* *மனைவி*
* *அரசி*
* *ராஜ ராஜேஸ்வரி*
* *புதுமுகம்*

## ஆதாரங்கள்

## வெளி இணைப்புகள்
*
* K. R. Vatsala at MSI

பகுப்பு:வாழும் மக்கள்
பகுப்பு:சென்னை நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
ஐதரசோபென்சீன்

**ஐதரசோபென்சீன்** *(Hydrazobenzene)* என்பது C12H12N2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 1,2-டைபீனைல் ஐதரசீன் என்றும் அழைக்கப்படும் இந்த அரோமாட்டிக் கரிமச் சேர்மத்தில் நைட்ரசன் அணுக்கள் வழியாக இணைக்கப்பட்ட இரண்டு அனிலின் குழுக்கள் உள்ளன. சாயங்கள், மருந்துவகைப் பொருட்கள் மற்றும் ஐதரசன் பெராக்சைடு போன்ற வேதிப் பொருட்களை தயாரிக்கும் தொழிற்சாலைகளில் ஒரு முக்கியமான வேதிப்பொருளாக ஐதரசோபென்சீன் பயன்படுகிறது .
## மேற்கோள்கள்

பகுப்பு:ஐதரசீன்கள்
பகுப்பு:அனிலின்கள்
பகுப்பு:அரோமாட்டிக் சேர்மங்கள்
சிம்பிள் கோகோய்

**சிம்பிள் கோகோய்** () (பிறப்பு: 1 ஆகஸ்ட் 1976) இந்தியாவின் அசாம்  மாநிலத்தைச் சேர்ந்த  இயக்குநர் ஆவார்  . இவரது முதல் படம் துமி ஜோடி குவா, ஆகும். பிரபலமான தொலைக்காட்சி நெடுந்தொடர்கள் , விளம்பர படங்கள் மற்றும் நூற்றுக்கும் மேற்பட்ட இசைக் காணொளிகளை இயக்கியுள்ளார். .

## ஆரம்ப கால வாழ்க்கை
சிம்பிள் கோகோய் அசாமின் ஜோர்ஹாட்டில் பிறந்தார். அவர் மறைந்த *சர்பேஸ்வர் கோகோய்* மற்றும் மறைந்த *பூர்ணிமா கோகோய்* ஆகியோரின் இரண்டாவது குழந்தையாவார். **ஜோர்ஹாட்டின்** ஜகந்நாத் பரோவா கல்லூரியில் பட்டம் பெற்றார். 1998 ஆம் ஆண்டில் அவர் ரஷ்யாவுக்குச் சென்று, மாஸ்கோ மாநில கலாச்சார மற்றும் கலை பல்கலைக்கழகத்தில் விளம்பரம், படத்தொகுப்பு, இயக்கம் குறித்த பாடங்களைப் படித்தார். ரஷ்யாவின் மக்கள் நட்பு பல்கலைக்கழகத்தில் மொழி குறித்த பாடங்களையும் படித்துள்ளார். 2001 ஆம் ஆண்டு ரஷ்யாவிலிருந்து இந்தியா திரும்பிய பிறகு, ஜீ தொலைக்காட்சியில் *ரூ* என்ற தொலைக்காட்சித் தொடருக்காக  *சீ சிவம் நாயருக்கு* உதவி இயக்குநராகப் பணியாற்றினார். மேலும் வேர்ல்ட் ஆப் என்டர்டெயின்மென்ட் நிறுவனத்திலும் பணியாற்றிய. அவர் குவஹாத்தியில் இரண்டு ஆண்டுகள் *மனஸ் அதிகாரி* என்ற இயக்குநருக்கு உதவியாளராகப் பணி புரிந்தார்.  2002 ஆம் ஆண்டின் பிற்பகுதியில் *சிம்பிள் கோகோய்* அசாமிய மொழித் திரைப்படத் தொழிலில் கால்பதித்தார்.

## தனிப்பட்ட வாழ்க்கை
சிம்பிள் கோகோய் தற்போது அசாம் மாநிலத்தின் தலைநகரான குவகாத்தியில் தனது தங்கை *பஞ்சமிதா கோகோய்*, அண்ணன் *அபிலாஷ் கோகோய்*, மைத்துனர் *ருப்ஜோதி தத்தா* மற்றும் அவரது உறவினர்கள் சிலருடன் வசித்து வருகிறார்.

## தொழில்
சிம்பிள் இயக்குனராகவும், திரைக்கதை எழுத்தாளராகவும், திரைக்கதை ஆசிரியராகவும்  பல அசாமிய மொழித் திரைப்படங்கள்  மற்றும்  தொலைக்காட்சித் தொடர்களிலும் பணியாற்றியுள்ளார். *ஆகாக்*  என்ற அசாமிய மொழி நெடுந்தொடரிலும் *பிரியங்கா*, *துமி ஜோடி குவா* போன்ற அசாமியத் திரைப்படங்களிலும், *அனுராக் துமர்  பேபி*  என்ற தொலைக்காட்சித் தொடரிலும் பணி ஆற்றியுள்ளார்.   ஜூன் 2013 முதல் அக்டோபர் 2014 வரை  *டி ஒய் 365* என்ற அசாமிய செய்தி தொலைக்காட்சி குழுமத்தின் சகோதர பொழுதுபோக்கு தொலை்காட்சியான *ஜோனாக்கில்*  கருத்தாக்க இயக்குநராகவும் பணியாற்றினார். இந்த தொலைக்காட்சி நிறுவனம் பிரம்மபுத்திரா டெலி தயாரிப்புகள் என்ற தனியார் நிறுவனத்துக்குச் சொந்தமானது ஆகும்.

சிம்பிள் கோகோய் வசனம்,திரைக்கதை எழுதிய முதல் அசாமிய மொழி  திரைப்படமான *தும் ஜோடி குவாவில்* (   )  இசை, காதல் நாடகக் கதையம்சம் கொண்ட கதைக்கருவை உருவாக்கி இருந்தார். *ரஞ்சன் தத்தா* *ரூபம் ஷர்மா* உள்ளிட்ட நடிகர்கள் நடித்த பெரும் வரவேற்பை பெற்ற இப்படத்தில் காதல், நட்பு, கருத்துவேறுபாடு போன்றவற்றை இயல்பான தனது திரைக்கதை மூலம் வெளிப்படுத்தி இருந்தார். இந்தப் படம்  இசையை மையப்படுத்தி உருவாக்கப்பட்டு இருந்தாலும் கதை முழுவதும் நட்பை பின்னணியாகக் பொண்ட கதையாக அமைந்திருந்தது. எல்.என். பிலிம்ஸ் என்ற தாயரிப்பு நிறுவனப் பதாகையின் கீழ் *டெரான் ஜிட்டுமோனி* தயாரித்த இந்தப் படம்  2013 ஆம் ஆண்டு ஜூன் 14 ஆம் தேதி அன்று வெளியிடப்பட்டது. இந்தப் படத்தின் விளம்பர விவகாரங்கள் அனைத்தம் *ஷான் கிளெட்டால்* நிர்வகிக்கப்பட்டது.

## மேற்கோள்கள்

## வெளி இணைப்புகள்

* சிம்பிள் கோகோய்-  
*  அசாம் வலைப்பக்கம் செய்தி 

பகுப்பு:1976 பிறப்புகள்
பகுப்பு:அசாமியத் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்தியப் பெண் திரைப்பட இயக்குநர்கள்
பால்குளங்கரை தேவி கோவில்

**பால்குளங்கரை தேவி கோவில்** (*Palkulangara Devi Temple*, ) இந்தியாவின், கேரள மாநிலத்தில், திருவனந்தபுரத்தில் உள்ள பேட்டை எனும் இடத்தில் அமைந்துள்ள ஒரு இந்து கோவில் ஆகும்.
இது திருவனந்தபுரம் சந்திப்பிலிருந்து 2 கி.மீ தொலைவிலும், மேற்கு கோட்டை சந்திப்பிலிருந்து 700 மீ தொலைவிலும், சாக்கை நெடுஞ்சாலை சந்திப்பிலிருந்து 1.5 கி.மீ தூரத்திலும் உள்ளது.  இது திருவனந்தபுரம் நகரில் உள்ள ஸ்ரீ பத்மநாபசாமி கோயிலுக்கு மேற்கே சுமார் 1.5 கிலோமீட்டர் தொலைவில் உள்ளது.  இப்போது இந்த கோயில் சிறீபால்குளங்கரை தேவி கோயில் அறக்கட்டளையின் கட்டுப்பாட்டில் உள்ளது. கேரளாவின் மிகப் பழமையான கோயில்களில் ஒன்றாகும்.

## அமைவிடம்

ஆள்கூறுகள் - 8°29'15"N   76°56'1"E

## வரலாறு
இந்த கோவிலில் உள்ள முக்கிய தெய்வம் அர்ஜுனனால் நிறுவப்பட்டது என்று புராணம் கூறுகிறது. தெய்வத்தை நிறுவிய பின், அர்ஜுனன் ஒரு அம்பை  தரையில் செலுத்தினான், அது ஒரு பால் குளத்திற்கு வழிவகுத்தது. குளத்தில் இருந்து பால் அபிசேகத்திற்காக பயன்படுத்தப்பட்டது. பால்குளங்கரை என்றால் பால் குளத்தின் கரைகள் என்று பொருள். இந்த குளம் கோவிலின் பின்புறம் உள்ளது.

## இவற்றையும் காண்க
*பேட்டா, திருவனந்தபுரம்
*கைதமுக்கு

## மேற்கோள்கள்

பகுப்பு:அம்மன் கோயில்கள்
பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
பேட்டா, திருவனந்தபுரம்

**பேட்டா** (*Pettah*) என்பது இந்தியாவின், கேரள மாநிலத்தின் தலைநகரான திருவனந்தபுரத்திலுள்ள ஒரு நகரம் ஆகும்.

## அமைவிடம்
பேட்டா, திருவனந்தபுரம் பன்னாட்டு வானூர்தி நிலையம் மற்றும் சங்குமுகம் கடற்கரைக்கு செல்லும் வழியில் உள்ளது. தனியார் மற்றும் கேரள அரசுப்பேருந்துகள் பேட்டா நகரின் பெரும்பாலான பகுதிகளுடன் இணைக்கின்றன.

பேட்டாவிலுள்ள தொடருந்து நிலையம் ஆனது, திருவனந்தபுரம் மத்திய தொடருந்து நிலையத்திலிருந்து 3 கி.மீ தொலைவிலும், திருவனந்தபுரம் வானூர்தி நிலையத்திலிருந்து 1 கி.மீ தொலைவிலும் உள்ளது.

## முக்கிய கட்டிடங்கள்
* ரயில்வே மருத்துவமனை
* கேரளகௌமுதி 
* பேட்டா ஜும்மா மசூதி
* மருத்துவமனைகள் - லார்ட்ஸ், கிம்ஸ் மற்றும் அனந்தபுரி
* கோயில்கள் - புத்தென்கோவில், காஞ்சிர விளாகம்
* புனித அன்னை தேவாலயம்

## குறிப்பிடத்தக்க நபர்கள்
* பத்மநாபன் பல்பு

## இவற்றையும் காண்க
* கைதமுக்கு
* பால்குளங்கரை தேவி கோவில்

## மேற்கோள்கள்

## வெளி இணைப்புகள்
* பேட்டா பற்றி
* பேட்டா தொடருந்து நிலையம் பற்றி

பகுப்பு:திருவனந்தபுரம்
கைதமுக்கு

கைதமுக்கு என்பது இந்தியாவில் கேரளா மாநிலத்தில், திருவனந்தபுரத்தில் அமைந்துள்ள ஒரு முக்கிய சந்திப்பு பகுதியாகும். குடியிருப்புகள் மற்றும் வணிக வளாகங்கள் நிறைந்த ஒரு முக்கிய பகுதியாகும். 

இதன் எல்லையானது கிழக்கில் புலிமூடு சந்திப்பு, தெற்கே கோட்டை சந்திப்பு, வடக்கே பேட்டா சந்திப்பு மேற்கில் பால்குளங்கரை சந்திப்பு பகுதிகளை இணைக்கிறது.

இது திருவனந்தபுரம் மத்திய ரயில் நிலையம் மற்றும் மத்திய கேரளா பேருந்து நிலையத்திலிருந்து  1 கி.மீ தொலைவிலும் உள்ளது.  திருவனந்தபுரம் பழைய கடவுச் சீட்டு அலுவலகம் இந்த பகுதியில் இயங்கி வந்தது.

## முக்கிய கட்டிடங்கள்
*ஸ்டேட் பேங்க் ஆஃ இந்தியா,கைதமுக்கு கிளை

*பழைய விமான கடவுச் சீட்டு அலுவலக கட்டிடம்

## இவற்றையும் காண்க
*பேட்டா, திருவனந்தபுரம்
*பால்குளங்கரை தேவி கோவில்

## வெளி இணைப்புகள்
கைதமுக்கு சம்பவம் மாலை மலர் செய்திபதிவு: டிசம்பர் 03, 2019 12:15

## குறிப்புகள்

பகுப்பு:திருவனந்தபுரத்தின் புறநகர்ப் பகுதிகள்
அசன் அல்-ராம்மா

**அசன் அல்-ராம்மா** *(Hasan al-Rammah)* அரபு நாட்டைச் சேர்ந்த ஒரு வேதியியலாளர் மற்றும் பொறியியலாளர் ஆவார். எகிப்தின் மம்லுக் சுல்தானக ஆட்சிக் காலத்தில் வெடி மருந்து பொருள்கள் மற்றும் வெடிக்கும் தூள்கள் போன்றவை குறித்து இவர் ஆராய்ச்சிகள் மேற்கொண்டார். தொட்டால் வெடிக்கும் வெடிக்கண்ணி உட்பட போரின் முன்மாதிரி கருவிகள் சிலவற்றை இவர் வடிவமைத்தார். அல்-ரம்மா தனது ஆரம்ப வெடிக்கண்ணியை தானே நகர்ந்து எரியும் ஒரு முட்டை என்று அழைத்தார்.
இரண்டு உலோகத் தகடுகள் ஒன்றாக இணைக்கப்பட்டு நாப்தா, உலோக நிரப்பிகள் மற்றும் சால்ட்பீட்டர் உப்பு ஆகியவற்றை நிரப்பி இவ்வெடிகண்ணி  நிரப்பப்பட்டிருக்கும். வெடிக்கண்ணி நீரின் மேற்பரப்பு முழுவதும் நகரும் நோக்கம் கொண்டதாகும். பெரிய ராக்கெட் ஒன்றின் மூலம் செலுத்தப்பட்டு ஒரு சிறிய சுக்கான் மூலம் தொடர்ந்து இயக்கப்படுகிறது 

அல்-ராம்மா பல புதிய வகை துப்பாக்கி வெடிபொருள்களை உருவாக்கினார். மேலும் ஒரு புதிய வகை மின்காப்பு உருகி மற்றும் இரண்டு வகையான தீமூட்டிகளையும்  கண்டறிந்தார். 1295 ஆம் ஆண்டு இவர் காலமானார்.
## மேற்கோள்கள்

பகுப்பு:1295 இறப்புகள்
பகுப்பு:வேதியியலாளர்கள்
ரவுத் நாச்சா

thumb| இந்தியாவின் சத்தீசுகரில் ரவுத் நாச்சா
**ரவுத் நாச்சா' (Raut Nacha** ) என்பது தங்களை கிருட்டிணரின் சந்ததியினர் எனக் கருதும் யாதவர் என்ற சாதி நிகழ்த்தும் ஒரு  நடனமாகும். அவர்களைப் பொறுத்தவரை இது கிருட்டிணருக்கு வழிபாட்டின் அடையாளமாக இருக்கிறது. 'தேவ உத்னி ஏகாதசி' நேரத்தில் அவர்கள் இந்த நடனத்தை நிகழ்த்துகிறார்கள். இந்து நாட்காட்டியின்படி சிறுது கால ஓய்வு எடுத்துக் கொண்ட பிறகு கடவுள் கிருட்டிணரை விழித்தெழச் செய்யும் நேரம் என்று நம்பப்படுகிறது.   இந்த நடன வடிவம் சத்தீசுகர் மாநிலத்தில் இருந்து உருவானது. இந்த நடனம் மிகவும் பிரபலமான பகவான் கிருட்டிணரின் மீது கோபிகைப் பெண்கள் நிகழ்த்தும் நடனமாகக் கருதப்படும் “இராச லீலை"யை ஒத்திருக்கிறது என்றும் கூறப்படுகிறது. மேலும், இந்த நடனம் வழக்கமாக தீபாவளிக்கு பிறகு ஒரு வாரம் வரை நிகழ்த்தப்படுகிறது. கூடுதலாக, இது "தீமையை அழித்த" கடவுளின் வெற்றியைக் கொண்டாடுவதற்காக உருவாக்கப்பட்டது.  

## ரவுத் நாச்சாவின் வரலாறு / தோற்றம்

யாதவர்கள் என்பவர்கள் ஒரு பண்டைய பழங்குடியினராவர். இந்து வேதங்களின்படி, விஷ்ணுவின் மறுபிறவி என்று கருதப்படும் பகவான் கிருட்டிணரின் சந்ததியினர் என்று இவர்கள் அறியப்படுகிறார்கள். யாதவ குலத்தின் மன்னரும், கிருட்டிணரின் மாமனுமான கம்சனுக்கும் நடந்த போரில் கிருட்டிணரின் வெற்றியைக் கொண்டாடுவதற்காகவே இந்த நடனம் உருவாக்கப்பட்டது. ஆரம்பத்தில் இந்த நடன வடிவம் யாதவர் / ரவுத் குலத்தினரால் மட்டுமே நிகழ்த்தப்பட்டது. ஆனால், சத்தீசுகர் மாநிலத்திற்குள் அதன் புகழ் படிப்படியாக அதிகரித்ததன் காரணமாக, இந்த நடன வடிவம் இப்போது அனைத்து சமூகத்தினரால் நிகழ்த்தப்படுகிறது.

## ரவுத் நாச்சாவில் பயன்படுத்தப்படும் ஆடைகள்

இந்த நடன வடிவத்தில் பயன்படுத்தப்படும் ஆடை அடிப்படையில் மிகவும் “வண்ணமயமானது”. மேலும் நடனக் கலைஞர்கள் தங்கள் இடுப்பில் மணிகள் கட்டிக்கொள்வதும் அடங்கும். கூடுதலாக, குச்சிகள் மற்றும் உலோகக் கவசங்களும் இந்த பழங்குடி நடனத்தின் ஒரு முக்கிய அங்கமாக அமைகின்றன. ஏனெனில் இது அடிப்படையில் "தீமையை அழிப்பது" என்ற வெற்றியைக் கொண்டாடும் ஒரு "வெற்றி நடனம்" (அதாவது யாதவர்களின் கடவுளான கிருட்டிணர் தீயவனான கம்சனை தோற்கடித்த நிகழ்வை கொண்டாடுதல்).

## ரவுத் நாச்சாவில் ஈடுபட்டுள்ள இசை

இந்த வகை நடன வடிவத்தில் சம்பந்தப்பட்ட இசையின் சாராம்சம் முக்கியமாக துளசிதாசர் மற்றும் கபீர் ஆகியவர்களால் எழுதப்பட்ட “தோஹா” என்ற வகையில் அமைந்துள்ளது. (மெட்ரிக் மீட்டரில் இயற்றப்பட்ட கவிதைகளில் ஒரு ரைமிங் இணை) அவை ஒரு நிகழ்ச்சியின் போது ஒரு பாடகரால் பாடப்படுகின்றன. ஒரு "தோஹா" என்ற பாடல் வகை சத்தீசுகர் மாநில கலாச்சாரத்தின் ஒரு அங்கமாக உள்ளது. பொதுவாக இது இந்தி கவிதைகளில் பயன்படுத்தப்படுகிறது. மேலும் இது பெரும்பாலும் பண்டிகை சந்தர்ப்பங்களில் இவ்வகை தோஹாக்கள் பயன்படுத்தப்படுகிறது.

## ரவுத் நாச்சாவில் பயிற்சி மற்றும் நடன நுட்பம்

இந்த நடன வடிவத்தை நடனக் கலைஞர்கள் குழுக்களாக நடனமாடுவர்.(அதாவது ஆண் மற்றும் பெண்) குச்சிகள் மற்றும் உலோகக் கவசங்களைப் பயன்படுத்தி நிகழ்த்துவர். இதன் கருப்பொருள் முக்கியமாக கிருட்டிணருக்கும் கம்சனுக்கும் இடையிலான போரைப் பற்றி இருக்கும். இவ்வகை நடனத்திற்கான பயிற்சி மையங்கள் / பள்ளிகளைப் பொறுத்தவரை, மாநிலத்திலோ அல்லது நாட்டிலோ எங்கும் தனியே ஏதும் அமைந்திருக்கவில்லை. ஏனெனில் இது அடிப்படையில் ஒரு "பழங்குடி" நடன வடிவமாகும். இது பொதுவாக ஒரு தலைமுறையிலிருந்து மற்றொரு தலைமுறைக்கு கடத்தப்படுகிறது. 

## குறிப்புகள்

பகுப்பு:இந்திய நடனங்கள்
மேரி எம். கிளாக்கின்

**மேரி எம். கிளாக்கின்**  *(Mary M. Glackin)*  ஒர் அமெரிக்க விஞ்ஞானியாவார். இவர் அமெரிக்க வானிலை ஆய்வு சங்கத்தின் (ஏ.எம்.எசு) 2020 ஆம் ஆண்டிற்கான தலைவராக உள்ளார்.

## தொழில்

முன்னதாக இண்டர் நேசனல் பிசினசு மெசின்சு நிறுவனத்திற்கு சொந்தமான தி வெதர் நிறுவனத்தில் கிளாக்கின் முதுநிலை துணைத் தலைவராக இருந்தார். தேசிய கடல் மற்றும் வளிமண்டல நிர்வாகச்  செயல்பாடுகளுக்கான துணைச் செயலாளர்  பதவியிலிருந்து 2012 ஆம் ஆண்டு கிளாக்கின் ஓய்வு பெற்றார். இங்கிருக்கும்போது தேசிய வானிலை சேவை, உலகளாவிய சுற்றுச்சூழல் மாற்றத்திற்கான ஆய்வுத் திட்டம்  போன்ற அமைப்புகளில் 34 ஆண்டுகளாக பல்வேறு பொறுப்புகளில் கிளாக்கின் பணியாற்றியுள்ளார்.

## கல்வி

மேரிலாந்து பல்கலைக்கழகத்தில்  கிளாக்கின் 1984 ஆம் ஆண்டு இளம் அறிவியல் பட்டம் பெற்றார்.   வளிமண்டல அறிவியலில் பாடத்தை முக்கியமானதாகக் கொண்ட கணினி அறிவியல்  பாடம் இவரது பாடப்பிரிவாக இருந்தது.

## விருதுகள்

கிளாக்கின் அமெரிக்க வானிலை ஆய்வு கழகத்தின் சக உறுப்பினராக இருந்தார். இச்சமூகத்திற்கு இவரளித்த சிறந்த சேவைக்காக சார்லசு பிராங்க்ளின் புரூக்சு விருது 2004 ஆம் ஆண்டு கிளாக்கினுக்கு வழங்கப்பட்டது . 
அமெரிக்க குடியரசுத் தலைவர் வழங்கும் தரவரிசை விருதை இரண்டு முறையும், அமெரிக்க வணிகத்துறை வழங்கும் வெள்ளி மற்றும் வெண்கலப்பதங்களையும் வென்றுள்ளார் .  பொதுநிர்வாக தேசிய அகாடமியின் உறுப்பினராகவும் கிளாக்கின் இருந்துள்ளார் .

## மேற்கோள்கள்

பகுப்பு:வாழும் மக்கள்
பகுப்பு:அறிவியலாளர்கள்
பகுப்பு:அமெரிக்கர்கள்
தோம்காச்சு

**தோம்காச்** *(Domkach)* என்பது பீகார் மற்றும் சார்க்கண்ட் மாநிலங்களில் ஆடப்படும் ஒரு வகையான நாட்டுப்புற நடனமாகும். பீகாரிலுள்ள மிதிலா மற்றும் போச்பூர் மண்டலங்களில் தோம்காச் நடனம் ஆடப்படுகிறது . சார்க்கண்டில் நாக்புரி மொழி பேசும் மக்கள் இந்த நாட்டுப்புற நடனத்தை ஆடுகின்றனர் . திருமணங்களின்போது மணமகன் மற்றும் மணமகனின் குடும்பத்தைச் சேர்ந்த பெண்கள் மற்றும் ஆண்கள் இந்த நடனத்தை நிகழ்த்துகிறார்கள். அனைத்து முக்கிய திருமண விழாக்களிலும் இந்த நடனம் நடக்கிறது. ஒருவருக்கொருவர் கைகளைப் பிடித்துக் கொண்டு  இந்த குறிப்பிட்ட நடனத்தை நிகழ்த்த அவர்கள் ஒரு அரை வட்டத்தை உருவாக்குகிறார்கள்.  பாடப்படும் பாடலின் வரிகள் நையாண்டி மற்றும் மகிழ்ச்சி நிறைந்தவையாக பாடப்படும். நாக்புரி தோம்காச் நடனம் எகாரியா தோம்காச், தோக்ரி தோம்காச் மற்றும் யும்தா தோம்காச்  என மேலும் பிரிக்கப்படுகிறது . உத்தரபிரதேசத்தில் இந்நடனத்தையே ஒரு வகையான பண்டிகையாகவும் கொண்டாடுகிறார்கள் .   
## மேற்கோள்கள்

பகுப்பு:நாட்டுப்புறக் கலைகள்
பகுப்பு:இந்திய நாட்டுப்புற நடனங்கள்
பகுப்பு:பீகார்
பிரேமசூத்திரம்

**பிரேமசூத்திரம்** (Premasoothram) என்பது 2018 ஆம் ஆண்டு மலையாள மொழியில் வெளியிடப்பட்ட காதல் சார்ந்த நகைச்சுவைத் திரைப்படம் ஆடும். இப்படத்தின் கதை, மற்றும் இயக்கம் சிசு அசோக்கன். இதன் கதை 1980 முதல் 1990 ஆம் ஆண்டுவாக்கில் நடப்பதாக காட்டப்படுகிறது.  மேலும் கதாநாயகனாக பாலு வர்கீசு மற்றும் லிசுமோல் சோசி ஆகியோர் நடித்துள்ளனர். இப்படத்திற்கான இசையை கோபி சுந்தர் என்பவர் உருவாக்கியுள்ளர். 2018 ஆம் ஆண்டு மே மாதம் 11 ஆம் திகதி வெளியிடப்பட்டது.

## கதை
பிரகாசன் (வினொத் சோசி) தனது பள்ளிப் பருவத்திலிருந்து தனக்குப் பிடித்த அம்முக்குட்டியை (லிசுமோல் சோசி) கல்லூரி பருவம் வரை காதலிக்கிறான். அவளிடம் பலவழிகளிலும் காதலைச்சொல்ல முயன்றும் முடியாமல் தன் நன்பன் மூலம் அவ்வூரில் குடியேறும் பிகேபி என்பவரிடம் யோசனை கேட்கிறான். அவர் சொல்லும் யோசனையின்படி பலதடவை முயன்றும் தோற்றுப்போகிறான். கடைசியில் தன் காதலை அவளிடம் சொல்லிவிடுகிறான். ஆனால் அதற்கு அவள் சம்மதித்தாளா இல்லையா என்பதே கதை.

## நடிப்பு
* பாலு வர்கீசு பிரகாசன்
* லிசுமோல் சோசி அம்முக்குட்டி
* செம்பன் வினோத் சோசி அகஸ்தி
* சுதீர் காரமானா  மனோகரன்
* வெட்டுக்கிளி பிரகாசு சுப்ரமணியன்

## மேற்கோள்கள்

## மேலும் பார்கக
* 

பகுப்பு:2018 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
லோரன் லெகார்டா

**லோர்னா ரெஜினா பாடிஸ்டா லெகார்டா** (**Lorna Regina Bautista Legarda** )  (பிறப்பு: 1960 சனவரி 28, ) ஒரு பிலிப்பைன்ஸ் அரசியல்வாதியும், சுற்றுச்சூழல் ஆர்வலரும், கலாச்சார பணியாளரும் மற்றும் முன்னாள் பத்திரிகையாளருமாவார். இவர் தற்போது ஆன்டிக் சட்டமன்ற பிரதிநிதியாகவும் துணை சபாநாயகராகவும் பணியாற்றி வருகிறார். இவர் முன்பு இரண்டு முறை செனட்டராக பணியாற்றியுள்ளார்: 1998 முதல் 2004 வரை மற்றும் 2007 முதல் 2019 வரை. 1998 மற்றும் 2007 ஆகிய இரண்டு செனட்டரியல் தேர்தல்களில் முதல் பெண் என்ற பெருமைக்குரியவராவார் . இவர் இரண்டு முறை துணைக் குடியரசுத் தலைவர் பதவிக்குப் போட்டியிட்டார்: 2004 ஆம் ஆண்டில் பெர்னாண்டோ போ ஜூனியரின் துணையாகவும், மீண்டும் 2010 இல் மேனி வில்லரின் துணையாகவும் இருந்தார் .

## பின்னணி
2001 இல் , லெகார்டா ஐக்கிய நாடுகளின் சுற்றுச்சூழல் திட்டத்தால் அறிவிக்கப்பட்ட  பரிசு பெற்றவர்.  பேரிடர் குறைப்புக்கான ஐக்கிய நாடுகள் சபையின் சர்வதேச வியூகத்தால் அறிவிக்கப்பட்டபடி ஆசியா மற்றும் பசிபிக் நாடுகளுக்கான பேரிடர் அபாயக் குறைப்பு மற்றும் காலநிலை மாற்ற தழுவலுக்கான 2008 பிராந்திய வெற்றியாளர் ஆவார். இவர் ஐக்கிய நாடுகள் சபையால் 2015ஆம் ஆண்டில் உலகளாவிய வெற்றியாளராக அறிவிக்கப்பட்டார்.

20 காலநிலை பாதிக்கப்படக்கூடிய நாடுகளை உள்ளடக்கிய காலநிலை பாதிப்புக்குரிய மன்றத்திற்கு இவர் தலைமை தாங்கினார். பிலிப்பைன்ஸில் காலநிலை மாற்ற சட்டம் மற்றும் உள்நாட்டு வன்முறை எதிர்ப்பு சட்டம் போன்ற பல கலாச்சாரம், மனித உரிமைகள், கல்வி மற்றும் சுற்றுச்சூழல் தொடர்பான சட்டங்களை இவர் அறிமுகப்படுத்தினார். 1970 களில் இருந்து பழங்குடி மக்களின் உரிமைகளுக்கான ஆதரவின் காரணமாக பிலிப்பைன்ஸில் உள்ள பல பழங்குடி மக்கள் சமூகங்களால் இவர் கௌரவ இளவரசி மற்றும் உறுப்பினராக பெயரிடப்பட்டார்.

இவர் பல முறை யுனெஸ்கோவிற்கு பிலிப்பைன்ஸின் முக்கிய பிரதிநிதியாக இருந்துள்ளார். 2016இல் தேசிய கலாசாரம் மற்றும் கலை ஆணையத்தின் மதிப்புமிக்க தங்கல் ஹரயா புரவலர் என்ற விருதைப் பெற்றவர். இவர் பிரான்சின் *செவாலியர்*  மற்றும் இத்தாலியில் *கேவலியர்* என கௌரவிக்கப்பட்டார் . காலநிலை மாற்றம் குறித்த ஐக்கிய நாடுகளின் கட்டமைப்பின் மாநாட்டால் 2017 ஆம் ஆண்டில் தேசிய தழுவல் திட்டம்  வெற்றியாளராக இவர் பெயரிடப்பட்டார். 2018 ஆம் ஆண்டில், லெகார்டா புதிதாக உருவாக்கப்பட்ட சர்வதேச அமைப்பின் ஆணையரானார்.

## ஆரம்ப கால வாழ்க்கை
லோரன் லெகார்டா 1960 ஜனவரி 28, அன்று மலபோனில் லோர்னா ரெஜினா பாடிஸ்டா லெகார்டா என்ற பெயரில் பிறந்தார். இவர் அன்டோனியோ கப்ரேரா லெகார்டா மற்றும் பெஸ்ஸி கெல்லா பாடிஸ்டா ஆகியோரின் ஒரே மகளாவார். இவரது தாய்வழி தாத்தா ஜோஸ் பி. பாடிஸ்டா, தற்காப்புக்கு முந்தைய சட்ட செய்தித்தாள், *மணிலா டைம்ஸ்* பத்திரிகையின் தலைமை ஆசிரியர் ஆவார். இளம்வயதில், இவர் அச்சு மற்றும் தொலைக்காட்சி மாதிரியாக தோன்றினார்.

அவர் தொடக்கப் பள்ளியிலிருந்து உயர்நிலைப்பள்ளி வரை பிலிப்பைன்ஸ் அசெம்ப்சன் கல்லூரியில் பயின்றார். அங்கு பிரிவுபசாரச் சொற்பொழிவாற்றும் மாணவியாக இருந்தார். இவர் 1981ஆம் ஆண்டில் பிலிப்பைன்ஸ் டிலிமான் பல்கலைக்கழகத்தில் ஒளிபரப்பு தகவல்தொடர்புகளில் இளங்கலை பட்டம் பெற்றார். உ.பி. ஒளிபரப்பு சங்கத்தின் தலைவராகவும் இருந்தார். லாஸ் ஏஞ்சல்ஸின் கலிபோர்னியா பல்கலைக்கழகத்தில் பத்திரிகைத் துறையில் தொழில்முறை பதவிக்கு சிறப்பு ஆய்வுகள் குறித்த முதுகலை படிப்புகளைத் தொடர்ந்தார்.

## குறிப்புகள்

## வெளி இணைப்புகள்
* Luntiang Pilipinas 

பகுப்பு:வாழும் மக்கள்
பகுப்பு:1960 பிறப்புகள்
ராச்கிர் மலை

**ராச்கிர் மலை** *(Rajgir hills)* இந்தியாவின் பீகார் மாநிலத்திலுள்ள நாலந்தா மாவட்டம், ராச்கிர் நகரத்திற்கு அருகில் அமைந்துள்ளது. இம்மலை  ராச்காரா மலைகள் என்ற பெயராலும்  அழைக்கப்படுகிறது. ரத்னகிரி, விபலாச்சல், வைபகிரி, சோங்கிரி மற்றும் உதயகிரி முதலான ஐந்து மலைகளால் ராச்கீர் மலை சூழப்பட்டுள்ளது. இம்மலை பௌத்தம், இந்து மற்றும் சமண சமயத்தினரின் முக்கியமான புனிதத் தலமாகும்..
சுமார் 65 கி.மீ நீளமுள்ள இரண்டு இணையான முகடுகள் ராச்கிர் மலையில் உள்ளன. மலையின் மிக உயர்ந்த பகுதி 388 மீட்டர் உயரம் கொண்டதாகும். ஆனால் பெரும்பாலும் மலை சராசரியாக  300 மீட்டர் உயரம் கொண்டதாகவே உள்ளது. இவ்விரண்டு முகடுகளுக்கும் இடையில் வரலாற்று சிறப்புமிக்க இடங்கள் பல அமையப்பெற்றுள்ளன. மகாபாரதம், கௌதம புத்தர், மகாவீரர்,மௌரியர் மற்றும் குப்தர்கள் காலத்து வரலாற்று முக்கியத்துவம் வாய்ந்த இடங்கள்  இவற்றில் உள்ளடங்கும். பௌத்தம் மற்றும் சமண மதங்களைத் தோற்றுவித்த கௌதம புத்தர் மற்றும் மகாவீரர் ஆகியோருடன் இம்மலை தொடர்புடையதாக உள்ளது. எனவே இது இந்துக்கள் மற்றும் சமண சமயங்களின் புனிதத்தலமாக கருதப்படுகிறது. ராச்கிர் மலைகளைச் சுற்றி பல சுற்றுலா இடங்கள்  அமையப்பெற்றுள்ளன..

இப்பகுதி  இரண்டு இணையான மலை முகடுகளால் பாதுகாக்கப்படுவதால்  கி.மு 5 ஆம் நூற்றாண்டில் அசாதசத்ரு ராச்கிர் நகரத்தை கிழக்கு இந்திய  மகதப் பேரரசின் தலைநகராக மாற்றி அதற்கு ராசுகிரீகா எனப் பெயரிட்டார். 
மன்னரான தனது தந்தை பிம்பிசார்ரை சிறையில் அடைத்து அசாதசத்ரு அரியணையை அபகரித்துக் கொண்டவர். 
புத்தரால் புத்தமதத்திற்கு மாற்றப்பட்ட பிந்துசாரர் தனது சிறைச்சாலையை இந்த சிறிய குன்றின் அருகே கட்ட வேண்டும் என்று கேட்டுக்கொண்டார். ஏனென்றால் புத்தர் காலையிலும் மாலையிலும் இம்மலையின் வழியே கடந்து செல்வதை தான் காணவேண்டும் என்று அவர் ஆசைப்பட்டார்.

நவீன காலத்தில் புத்தர் சன்னதியைப் பார்வையிட வருகைதரும் பார்வையாளர்கள் மலையின் உச்சியை அடைவதற்கு கயிற்று வழியைப்  பின்பற்றுகிறார்கள். புத்தர்  தனது தாமரை சூத்திரத்தைப் பிரசங்கம் செய்த்தாக நம்பப்படும் இடத்திற்கு அருகில் அமைதி பகோடா என்ற புத்தர் சன்னதி அமைந்துள்ளது. வம்சாவழியாக பார்வையாளர்கள் கழுகு சிகரத்தை (கிரித்ரா-குட்டா) பார்வையிட்டு வருகிறார்கள். புத்தர் பிரசங்கத்திற்குப் பிறகு இவ்விடத்தில் ஓய்வெடுத்ததாகக் நம்பப்படுகிறது..

அமைதி பகோடாவிலிருந்து சுமார் நான்கு கிலோமீட்டர் தொலைவில் பிரம்ம குண்டம் அமைந்துள்ளது.. இந்தியா முழுவதும் ஒரே பெயரில் உள்ள பல்வேறு புனித தலங்களில் இதுவும் ஒன்றாகும். ஏழு வெவ்வேறு நீரூற்றுகளில் இருந்து வந்து ஒன்றாகும் சப்தரிசி அல்லது ஏழு முனிவர்கள் எனப்படும் சூடான நீருற்று உள்ளது. பிரம்மா குண்டம் குணப்படுத்தும் சக்தியுடன் தொடர்புடையதாக கருதப்படுகிறது. இந்த வெப்ப நீரூற்றுகளில் உள்ள கந்தகம் இதற்குக் காரணமாக இருக்கலாம் என கருதப்படுகிறது. மேலும் தோல் நோய்களை சரிசெய்யும் பிரபலமான சூர்யா குண்டம் போன்ற சூடான நீரூற்றும் இங்கு காணப்படுகிறது.

இங்கு மகதநாட்டின் மன்னராக இருந்த ஜராசந்தன் இருப்பிடமும் உள்ளது. இங்கு  சமணம் மற்றும் பௌத்தர்களின் நவுலுகா மந்திர், லால் மந்திர், வீராயதன் போன்ற கோயில்கள் பலவும் இங்கு அமைந்துள்ளன.

## மேற்கோள்கள்

பகுப்பு:பௌத்த யாத்திரைத் தலங்கள்
நாலந்தா மாவட்டம்
சாமல்பட்டி தொடருந்து நிலையம்

**சாமல்பட்டி தொடருந்து நிலையம்** (*Samalpatti railway station*, நிலையக் குறியீடு:*SLY*) இந்தியாவின், தமிழகத்தின், கிருட்டிணகிரி மாவட்டத்தில் உள்ள சாமல்பட்டி ஊரில் உள்ள தொடருந்து நிலையம் ஆகும். இது ஊத்தங்கரை மற்றும் அதனை சுற்றியுள்ள கிராமங்களின் தொடருந்து நிலையமாகும்.

இது இந்திய இரயில்வேயால் நிர்வகிக்கப்படும் 7 மண்டலங்களில் ஒன்றான தென்னக இரயில்வே மண்டலத்தின் அங்கமான சேலம் தொடருந்து கோட்டத்தின் கீழ் செயல்படுகிறது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, சாமல்பட்டி தொடருந்து நிலையத்தை புதுப்பிக்கும் பணிக்கு 8 கோடி ரூபாய் ஒதுக்கப்பட்டுள்ளது.

## மேற்கோள்கள்

## வெளி இணைப்புகள்
* சாமல்பட்டி தொடருந்து நிலையம் indiarailinfo

பகுப்பு:கிருட்டிணகிரி மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
மேடம் நு

**திரான் லி சுவான் (Trần Lệ Xuân)** (பிறப்பு: 1924 ஆகத்து 22- இறப்பு: 2011 ஏப்ரல் 24)   ஆங்கிலத்தில் மிகவும் மேடம் நு என்று பிரபலமாக அறியப்பட்ட இவர் 1955 முதல் 1963 வரை தென் வியட்நாமின்  முதல் பெண்மணியாக இருந்தர். அதிபர் தி நாகோ தின் தியாமின் சகோதரரும் மற்றும் தலைமை ஆலோசகராக இருந்த  நாகோ தின் நுவின் மனைவி ஆவார். அதிபர் டியாம் வாழ்நாள் முழுவதும் திருமணம் செய்து கொள்ளாமல் இருந்ததால் இவரும் இவரது குடும்பத்தினரும் சுதந்திரமாக அரண்மனையில் அதிபருடன் சேர்ந்து வாழ்ந்ததால், இவர் முதல் பெண்மணியாக கருதப்பட்டார்.

சில பௌத்த பிரிவினரின் அரசாங்க எதிர்ப்பு ஆர்ப்பாட்டங்கள் மற்றும் நாட்டில் வலுவான அமெரிக்காவின் செல்வாக்கைக் கண்டித்த இவரது கடுமையான  கருத்துக்களுக்காக அறியப்பட்டார். அதிபர் தியாம் 1963இல் படுகொலை செய்யப்பட்ட பின்னர், இவர் பிரான்சுக்கு நாடுகடத்தப்பட்டார்.

## ஆரம்ப ஆண்டுகளில்
"ஸ்பிரிங்ஸ் பியூட்டி" என்று பொருள்படும் திரான் லீ சுவான், பிரெஞ்சு இந்தோசீனாவின் ஹனோய் நகரில் ஒரு பணக்கார பிரபுத்துவ குடும்பத்தில் பிறந்தார். பின்னர் பிரெஞ்சு காலனித்துவ பேரரசின் ஒரு பகுதியாக இருந்தது. இவரின் தந்தை தாத்தா பிரெஞ்சு காலனித்துவ நிர்வாகத்துடன் நெருக்கமாக இருந்தார். அதே நேரத்தில் இவரின் தந்தை திரான் வான் சாங், பிரான்சில் சட்டம் பயின்றவர். மேலும் ஆளும் ஏகாதிபத்திய வம்சத்தில் திருமணம் செய்வதற்கு முன்பு மீகாங் டெல்டாவில் உள்ள பேக் லியூவில் பயிற்சி பெற்றவர். இவரின் தந்தை ஜப்பானிய ஆக்கிரமிப்பின் கீழ் இந்தோசீனாவின் முதல் வெளியுறவு செயலாளராகவும் பணியாற்றினார். இவரின் தாயார், தான் தி திரான், பேரரசர் டோங்  கானின் பேத்தி மற்றும் பேரரசர் பாவோ டேயின் உறவினராவார் .

## கல்வி
லைசீ ஆல்பர்ட் சர்ராட்டில் லூ சுயானின் கல்வி முற்றிலும் பிரெஞ்சு மொழியில் இருந்தது. பிரெஞ்சு வரலாற்றைப் பற்றியும், வியட்நாமிய வரலாறு பற்றியும், பிரான்சின் காடுகள் மற்றும் மலைகள் பற்றிய பாடல்களைப் பாடுவதையும் பற்றி ஒரு பள்ளி மாணவியாக இவருக்கு கற்றுக் கொடுக்கப்பட்டது.  கல்வியின் நோக்கம் வியட்நாமிய அடையாளத்தை ஒழிப்பதும், இவரை ஒரு சரியான இளம் பிரெஞ்சு பெண்ணாக மாற்றுவதேயாகும். வியட்நாமில் பிரெஞ்சு கல்விக் கொள்கைகளின் நோக்கம் வியட்நாமியர்களை "மஞ்சள் தோல் கொண்ட பிரெஞ்சுக்காரர்களாக" ஆக்குவதே ஆகும். பிரெஞ்சு ஆசிரியர்கள் தங்கள் மாணவர்களுக்கு கற்பித்த செய்தி என்னவென்றால், பிரெஞ்சு மொழி கற்றுக்கொள்வது "நாகரிகம்" என்றும், வியட்நாமியராக இருப்பது "நாகரிகமற்றது" என்பதாகும்.

## பிரெஞ்சு கற்றல்
ஹனோய் நகரில் உள்ள ஒரு புகழ்பெற்ற பிரெஞ்சு பள்ளியான லைசி ஆல்பர்ட் சர்ராட்டில் இருந்து வெளியேறினார். இவர் வீட்டில் பிரஞ்சு பேசினார். வியட்நாமிய மொழியில் எழுத முடியவில்லை. இவர் தனது உரைகளை பிரெஞ்சு மொழியில் எழுதி அவற்றை வியட்நாமிய மொழியில் மொழிபெயர்த்தார். பாலே மற்றும் பியானோவை நேசித்த ஒரு ஆணியல் பெண் என்ற முறையில் தனது இளமை பருவத்தில் புகழ் பெற்றார். ஒருமுறை ஹனோயின் தேசிய அரங்கில் தனியாக நடனமாடினார்.

## திருமணம்
மே 1943 இல், இவரது 18 வயதில்  இவரை விட பதினான்கு வயது மூத்தவரான நு என்பவரை திருமணம் செய்து கொண்டார். வியட்நாமிய வழக்கப்படி இவர் "சிறிய மருமகள்" என்று குறிப்பிடப்பட்டார். நுவை மணந்தவுடன், மகாயான பௌத்தத்திலிருந்து இவரது கணவரின் மதமான ரோமன் கத்தோலிக்க மதத்திற்கு மாறினார்.

## மேற்கோள்கள்

பகுப்பு:2011 இறப்புகள்
பகுப்பு:1924 பிறப்புகள்
நீலகண்ட கிருஷ்ணன்

வைஸ் அட்மிரல் **நீலகண்ட கிருஷ்ணன்** PVSM, DSC (8 ஜூன் 1919 - 30 ஜனவரி 1982) இந்தியக் கடற்படையில் வைஸ் அட்மிரலாக பணியாற்றி வந்தார். 1971 இந்தியா-பாக்கிஸ்தான் போர் நடெபெறும் நேரத்தில் இவர் கிழக்கத்திய கடற்படை கமாண்டின் தளபதியாக இருந்தார். வங்காள விரிகுடாவில் ஐஎன்எஸ் விக்ராந்த் என்னும் இந்திய கடற்படையின் விமானம் தாங்கிக் கப்பலை இயக்கி வந்த அவர் பாகிஸ்தானின் பிஎன்எஸ் காசி என்ற நீர்மூழ்கிக்கப்பலை விசாகப்பட்டினம் துறைமுகத்துக்கு வரவைத்து தாக்கி அழித்ததில் முக்கியப் பங்கு வகித்தார்.

## வாழ்க்கை வரலாறு
1919 ஆம் ஆண்டு நாகர்கோவிலில் பிறந்தார். அவரின் தந்தை ராவ் பகதூர் மகாதேவ நீலகண்ட ஐயர்.

## கடற்படையில் பணியாற்றிய விவரங்கள்
கிருஷ்ணன் 1940 செப்டம்பர் 1ஆம் தேதி அரச இந்திய கடற்படையில் சப் லெப்டினன்ட் ஆக நியமனம் செய்யப்பட்டார்.

## கடற்படையில் இருந்து ஓய்வுபெற்ற பிறகு
நீலகண்ட கிருஷ்ணனின் சுயசரிதம், ஒரு மாலுமியின் கதை (A Sailors Story)அவரது மகன் அர்ஜுன் கிருஷ்ணன் தொகுத்து வெளியிட்டார். 1982 ஜனவரி 30ஆம் தேதி அவர் ஐதராபாத்தில் உள்ள அவரது இல்லத்தில் காலமானார்.

## மேற்கோள்கள்

பகுப்பு:1919 பிறப்புகள்
பகுப்பு:1982 இறப்புகள்
பகுப்பு:பத்ம பூசண் விருது பெற்ற தமிழர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
ரூபா ஸ்ரீ

**ரூபா ஸ்ரீ** என்பவர் இந்தியத் திரைப்பட நடிகை ஆவார். இவர் தமிழ், மலையாளம் ஆகிய மொழி திரைப்படங்களில் நடித்துள்ளார். தொலைக்காட்சி தொடர்களிலும் நடித்துள்ளார். கள்ளனும் போலீசும் என்ற திரைப்படத்தில் 1992 இல் அறிமுகம் ஆனார். சந்தனமாஜா என்ற மலையாளத் தொலைக்காட்சி தொடரில் ஏஷ்யாநெட் தொலைக்காட்சியில் நடித்தார். இதனால் ஊர்மிளா தேவி என்ற கதாப்பாத்திரமாகவே மலையாள ரசிகர்கள் அவரை கொண்டாடினர்.

இவர் 13 வயதிலிருந்து நடிக்கத் தொடங்கினார். நாயகியாக, குணச்சித்திர நடிகையாக, சில திரைப்படங்களில் கவர்ச்சி நடிகையாகவும் நடித்தார்.

## திரைப்படவியல்

## தொலைக்காட்சித் தொடர்கள்

;மற்றவை

## விருதுகள்

## மேற்கோள்கள்

## வெளி இணைப்புகள்
*
*Roopa Sree Interview  in ஆனந்த விகடன்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:சென்னை நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
மதுரை கிழக்கு தொடருந்து நிலையம்

**மதுரை கிழக்கு தொடருந்து நிலையம்** (*Madurai East railway station*, நிலையக் குறியீடு:*MES*) இந்தியாவின் தமிழ்நாட்டிலுள்ள, மதுரை நகரில் உள்ள ஒரு தொடருந்து நிலையமாகும். இந்த நிலையம் 1 நடைமேடையைக் கொண்டுள்ளது. இந்த நிலையத்தில் உள்ள நடைமேடையில் சரியான மேற்கூரை, தண்ணீர், சுகாதாரம் உள்ளிட்ட பல வசதிகள் ஏதும் இல்லை.

## முக்கிய தொடருந்துகள்

## மேற்கோள்கள்

## வெளி இணைப்புகள்
* தென்னக இரயில்வே

பகுப்பு:மதுரை மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
பகுப்பு:மதுரையிலுள்ள தொடருந்து நிலையங்கள்
சைஸ்

**சைஸ்** (**Sais**), கீழ் எகிப்தின் (தெற்கு எகிப்து) நைல் நதி வடிநிலத்தின் மேற்கே அமைந்த பண்டைய நகரம்  ஆகும். இந்நகரம் 24-ஆம் வம்சம் (கிமு 732–720) மற்றும் 26-ஆம் வம்சம்  (கிமு 664 – கிமு 525) மற்றும் 28-ஆம் வம்சத்தவர்களின் தலைநகரமாக விளங்கியது. இதன் பண்டைய எகிப்திய பெயர் **சௌ** (**Zau**) ஆகும். 

## பண்டைய எகிப்திய நகரங்கள்

* நெக்கென்
* நக்காடா
* அமர்னா
* அல்-உக்சுர்
* அலெக்சாந்திரியா
* ஆவரிஸ்
* இட்ஜ்தாவி
* கீசா
* கோப்திய கெய்ரோ
* சக்காரா
* தனீஸ்
* தீபை
* பை-ராமேசஸ்
* மெம்பிஸ்
* மென்டிஸ்
* ஹெராக்கிலியோபோலிஸ் மக்னா

## இதனையும் காண்க
* பண்டைய எகிப்திய அரசமரபுகள்
## மேற்கோள்கள்

## வெளி இணைப்புகள்

* Archeological description of Sais
* Official site at the University of Durham

பகுப்பு:எகிப்திய நகரங்கள்
பகுப்பு:பண்டைய நகரங்கள்
பகுப்பு:எகிப்தில் உள்ள தொல்லியல் களங்கள்
நூர்ஜஹான் (பாடகி மற்றும் நடிகை)

**நூர்ஜஹான்**  ( ), (செப்டம்பர் 23 1926 - 23 டிசம்பர் 2000),  ஒரு பாகிஸ்தான் பின்னணிப் பாடகி மற்றும் நடிகை ஆவார். இவர் முதலில் பிரித்தானிய இந்தியாவிலும் பின்னர் பாகிஸ்தானிலும் பணியாற்றினார். இவரது வாழ்க்கை அறுபதாண்டுகளுக்கு மேலாக (1930 கள் - 1990 கள்) நீடித்தது. தெற்கு ஆசியா முழுவதும் எல்லா காலத்திலும் மிகச் சிறந்த மற்றும் செல்வாக்கு மிக்க பாடகிகளில் ஒருவராக புகழ்பெற்ற இவருக்கு பாகிஸ்தானில் ***மாலிகா-இ-தரன்னம்*** என்ற மரியாதைக்குரிய பட்டம் வழங்கப்பட்டது. இந்துஸ்தானி பாரம்பரிய இசை மற்றும் பிற இசை வகைகளின் புலமை இவருக்கு இருந்தது.

அகமது ருஷ்டியுடன், பாகிஸ்தான் சினிமா வரலாற்றில் அதிக எண்ணிக்கையிலான திரைப்படப் பாடல்களுக்கு குரல் கொடுத்து சாதனை படைத்துள்ளார். அரை நூற்றாண்டுக்கும் மேலாக நீடித்த இவரது வாழ்க்கையில் 40 க்கும் மேற்பட்ட திரைப்படங்களைத் தயாரித்து 20,000 பாடல்களைப் பாடியுள்ளார் என்று மதிப்பிடப்பட்டுள்ளது. இவர் எல்லா காலத்திலும் மிகச் சிறந்த பாடகிகளில் ஒருவராக கருதப்படுகிறார். இவர் முதல் பாகிஸ்தான் பெண் திரைப்பட இயக்குனராகவும் கருதப்படுகிறார்.

## ஆரம்ப கால வாழ்க்கை
பிரித்தானியா இந்தியாவின்  பஞ்சாப்பின் கசூரில் ஒரு பஞ்சாபி முஸ்லீம் குடும்பத்தில் அல்லாஹ் வசாயாக பிறந்த நூர் ஜெஹான், இம்தாத் அலி மற்றும் ஃபதே பிபியின் பதினொரு குழந்தைகளில் ஒருவராக இருந்தார்.

## பிரித்தானிய இந்தியாவில் அவரது தொழில்
ஜஹான் தனது ஐந்து வயதில் பாடத் தொடங்கினார். மேலும் பாரம்பரிய நாட்டுப்புற மற்றும் பிரபலமான நாடகங்கள் உட்பட பலவிதமான கலைகளில் மிகுந்த ஆர்வம் காட்டினார். பாடுவதற்கான அவரது திறனை உணர்ந்த தாயார், உஸ்தாத் படே குலாம் அலிகானின் கீழ் பாரம்பரிய பாடலில் ஆரம்பகால பயிற்சியைப் பெற அனுப்பினார். இந்துஸ்தானி இசையின் பாட்டியாலா கரானாவின் மரபுகள் மற்றும் *தும்ரி*, *துருபாத்* மற்றும் *கியாலின்*  பாரம்பரிய வடிவங்களை இவர் அவருக்கு அறிவுறுத்தினார்.

ஒன்பது வயதில், நூர் ஜஹான் பஞ்சாபி இசைக்கலைஞர் குலாம் அகமது சிஷ்டியின் கவனத்தை ஈர்த்தார். அவர் பின்னர் லாகூரில்  ஜஹானை மேடைகளில் அறிமுகப்படுத்தினார். நடிப்பு அல்லது பின்னணி பாடலில் ஈடுபடுவதில் அதிக ஆர்வம் கொண்டிருந்தாலும், அவர் சில கசல்கள், நா'அத்கள் மற்றும் நாட்டுப்புற பாடல்களை இயற்றினார். அவரது பயிற்சி முடிந்ததும், ஜஹான் லாகூரில் தனது சகோதரியுடன் சேர்ந்து பாடுவதைத் தொடர்ந்தார். வழக்கமாக திரையரங்குகளில் திரைப்படங்களைத் திரையிடுவதற்கு முன்பு நேரடி பாடல் மற்றும் நடன நிகழ்ச்சிகளில் ஜஹான் பங்கேற்பார்.

திரையரங்க உரிமையாளர் *திவான் சர்தாரி லால்* 1930 களின் முற்பகுதியில் ஜஹானை  கல்கத்தாவுக்கு அழைத்துச் சென்றார். மேலும், இவரது மூத்த சகோதரிகளான ஈடன் பாய் மற்றும் ஹைதர் பாண்டி ஆகியோர் தங்களின் திரைப்பட வாழ்க்கையை முன்னெடுத்துச் செல்வார் என்ற நம்பிக்கையில் முழு குடும்பமும் கல்கத்தாவுக்கு சென்றது. முக்தார் பேகம் இவரது சகோதரிகளை திரைப்பட நிறுவனங்களில் சேர ஊக்குவித்தார் மற்றும் பல்வேறு தயாரிப்பாளர்களுக்கு பரிந்துரை செய்தார். இவரின் கணவர் ஆகா ஹஷர் காஷ்மீரிக்கு ஒரு *மைதான திரையரங்கம்* (பெரிய பார்வையாளர்களை தங்க வைக்க ஒரு கூடார திரையரங்கம்) இருந்தது. இங்குதான் வசாய் பேபி நூர் ஜஹான் என்ற மேடைப் பெயரைப் பெற்றார். அவரது மூத்த சகோதரிகளுக்கு *பஞ்சாப் மெயில்* என்று அறியப்பட்ட சேத் சுக் கர்னானி நிறுவனங்களில் ஒன்றான இந்திரா மூவியெட்டோனில் வேலை வழங்கப்பட்டது.

## குறிப்புகள்

பகுப்பு:பஞ்சாப் நபர்கள்
பகுப்பு:இந்தித் திரைப்பட நடிகைகள்
பகுப்பு:2000 இறப்புகள்
பகுப்பு:1926 பிறப்புகள்
மிசானூர் ரஹ்மான் அசாரி

**மிசானூர் ரஹ்மான் அசாரி** () ஒரு குறிப்பிடத்தக்க பேச்சாளர், அறிஞர் மற்றும் பங்களாதேசைச் சேர்ந்த இஸ்லாத்தின் போதகர்.

## தொழில்
அஸ்ஹாரி தனது வாழ்க்கையை இஸ்லாமிய சங்க பாடகர் மற்றும் கிராத் கலைஞருடன் 2010 இல் தொடங்கினார்.

### சொற்பொழிவு

### தொலைக்காட்சி

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
எகிப்தின் இருபத்தி ஏழாம் வம்சம்

**எகிப்தின் இருபத்தி ஏழாம் வம்சத்தினர்** (**Twenty-seventh Dynasty of Egypt** or  **Dynasty XXVII**, alternatively **27th Dynasty** or **Dynasty 27**)  ஆண்ட பிந்தைய கால எகிப்தை பாரசீக அகாமனிசியப் பேரரசின் மேற்கு எல்லை மாகாணம் என்றும் அழைப்பர்.   (**First Egyptian Satrapy**)இருபத்தி ஏழாவது வம்சத்தினர் கிமு 525 முதல் கிமு 404 முடிய 121 ஆண்டுகள் எகிப்தை ஆண்ட பாரசீகர்கள் ஆவார். இப்பாரசீக வம்ச பேரரசை, அமியுர்தயுஸ் எனும் எகிப்திய மன்னர் கிமு 404-இல் செய்த பெரும் மக்கள் புரட்சி மூலம் எகிப்தில் உள்ள பாரசீகர்களை விரட்டியடித்து, எகிப்தில் இருபத்தி எட்டாம் வம்சத்தை நிறுவினார்.

## வரலாறு
கிமு 525-இல்  பாரசீக அகாமனிசியப் பேரரசர் இரண்டாம் காம்பிசெஸ், எகிப்தின் இருபத்தி ஆறாம் வம்ச பார்வோன்  மூன்றாம் சாம்திக்கை வென்றுவென்று  எகிப்தின் பார்வோனாக முடிசூடிக் கொண்டு, எகிப்தை அகாமனிசியப் பேரரசின் ஒரு மாகாணமாக ஆக்கினார். கிமு 404-இல் எகிப்தின் அகாமனிசியப் பார்வோன் இரண்டாம் டேரியஸ் ஆட்சியின் போது, எகிப்திய வம்சத்தின் அமியுர்தயுஸ்  என்பவர் பெரும் கிளர்ச்சி செய்து, எகிப்தில் பாரசீக அகமானிசியப் பேரரசின் ஆட்சி நீக்கி, எகிப்தில் இருபத்தி எட்டாம் வம்சத்தின் ஆட்சியை நிறுவினார்.

## 27-வது வம்ச பார்வோன்கள்

## பண்டைய எகிப்திய வம்சங்கள்

*பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை

* எகிப்தின் துவக்க கால அரச மரபுகள் (கிமு 3150 - கிமு 2686)
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம்  -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
*  கிரேக்கர்களின் தாலமி பேரரசு - (கிமு 305 – கிமு 30) 
*  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641

## இதனையும் காண்க
* எகிப்தின் வரலாறு

## மேற்கோள்கள்


## வெளி இணைப்புகள்
* 
* 
* Persian Period from the UCLA Encyclopedia of Egyptology

பண்டைய எகிப்து

* 
பகுப்பு:எகிப்தின் வரலாறு
பகுப்பு:பண்டைய வரலாறு
பகுப்பு:ஆபிரிக்க வரலாறு
பகுப்பு:எகிப்தின் இருபத்தி ஏழாம் வம்சம்